FI Euroopan unionin virallinen lehti C 274/9

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. CONTRADA GIARDINELLO)

ITALIAN TASAVALTA – SISILIAN HALLINTOALUE

ASSESSORATO REGIONALE DELL’ENERGIA E DEI SERVIZI DI PUBBLICA UTILITÀ (ALUEELLINEN ENERGIA- JA PERUSPALVELUVIRASTO) – DIPARTIMENTO REGIONALE DELL’ENERGIA (ALUEELLINEN ENERGIAVIRASTO)

UFFICIO REGIONALE PER GLI IDROCARBURI E LA GEOTERMIA (HIILIVEDYISTÄ JA GEOTERMIIKASTA VASTAAVA TOIMISTO) (U.R.I.G.)

2011/C 274/05

EniMed — Eni Mediterranea Idrocarburi SpA -yritys, jonka päätoimipaikan osoite on Strada Statale 117 bis — Contrada Ponte Olivo, 93012 Gela (CL) (verotunnus C.F. 12300000150) ja joka toimii ainoana edustajana 45 %:n osuudella, sekä muut yhteisomistajat Irminio s.r.l., joka toimii 30 %:n osuudella ja Edison SpA, joka toimii 25 %:n osuudella, ovat 4. tammikuuta 2010 hakeneet direktiivin 94/22/EY saattamista osaksi kansallista lainsäädäntöä ja täytäntöönpanoa koskevan, 3. heinäkuuta 2000 annetun Sisilian hallintoalueen lain nro 14 nojalla teollisuusvirastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on Via Ugo La Malfa 87/89, 90146 Palermo, Italia, lupaa etsiä nestemäisiä ja kaasumaisia hiilivetyjä (ns. ”Contrada Giardinello”) 38 040 hehtaarin (380,40 km2) alueella, joka sijaitsee Ragusan ja Catanian maakuntien alueella Sisilian kaakkoisosassa. Lupa-alue rajoittuu etelässä rantaviivaan, lännessä Passo di Piazzan lupa-alueeseen, luoteessa Piano Lupon lupa-alueeseen, koillisessa Fiume Tellaron lupa-alueeseen ja idässä Ragusan, Tresauron ja Irminion lupa-alueeseen.

Kyseinen alue ympäröi Bonincontron lupa-aluetta, jonka pinta-ala on vähennetty asianomaisen alueen pinta-alan laskennassa.

Hakemuksen piiriin kuuluvat Ragusan maakunnassa seuraavat kunnat: Ragusa, S. Croce Camerina, Vittoria, Comiso, Acate ja Chiaramonte Gulfi. Catanian maakunnassa siihen kuuluvat kunnat Caltagirone ja Mazzarrone.

Hakemuksessa mainittu alue rajoittuu seuraavia kulmapisteitä ”a”, ”b”, ”c”, “d”, ”e”, ”f”, ”g”, ”h”, ”i”, ”l”, ”m”, ”n”, ”o”, ”p” ja ”q” yhdistävään suoraan linjaan:

a) rannikolla oleva piste, joka sijaitsee pisteen b ja meren rannalla olevan Scoglittin hautausmaan itäkulman pisteen kautta kulkevalla linjalla. Kyseinen piste on sama kuin Passo di Piazzan lupa-alueen kulmapiste ”o”;

b) 92 metrin korkeudessa sijaitsevan rakennuksen nimeltä C. Mustille itäkulma (Contrada Resinestä etelään). Kyseinen piste on sama kuin Passo di Piazzan lupa-alueen kulmapiste ”n”;

c) piste, joka vastaa kilometrikohtaa 3 Acaten ja Bivion välisellä maantiellä nro 115, Contrada Bosco Grandesta luoteeseen. Kyseinen piste on sama kuin Passo di Piazzan lupa-alueen kulmapiste ”m” ja Piano Lupon toimilupa-alueen kulmapiste ”d”;

d) piste, joka vastaa kilometrikohtaa 7 tiellä Acate–Caltagirone. Kyseinen piste on sama kuin Piano Lupon toimilupa-alueen kulmapiste ”c”.

e) 276 metrin korkeudessa sijaitseva C. Rizzan taajaman itäkulman piste Contrada Sciri Sottanosta etelään. Kyseinen piste on sama kuin Piano Lupon toimilupa-alueen kulmapiste ”b”.

f) piste, joka sijaitsee 332 metrin korkeudessa merenpinnasta olevan talon itäkulmassa Conventazzon ja Case Intorvellan taajamien välillä. Kyseinen piste on sama kuin Fiume Tellaron etsintälupa-alueen kulmapiste ”u”;

g) tien S.P. nro 3 kilometrikohdassa 9 + 300 (Gafàn rakennuksiin johtavan sivutien suussa) sijaitseva piste. Kyseinen piste on sama kuin Fiume Tellaron etsintälupa-alueen kulmapiste ”t”;

h) piste, joka sijaitsee 459 m merenpinnan yläpuolella noin 70 m tienristeyksestä pohjoiseen sijaitsevan Cascina Sulsentin pohjoiskulmassa (Ragusa). Kyseinen piste on sama kuin Fiume Tellaron etsintälupa-alueen kulmapiste ”s”;

i) piste, joka sijaitsee Contrada Cilenassa sijaitsevalla ajokelpoisella tiellä olevaan 2 km:n pylvään kohdalla (Ragusa). Kyseinen piste on sama kuin Fiume Tellaron etsintälupa-alueen kulmapiste ”r”;

l) piste, joka sijaitsee 636 m merenpinnan yläpuolella sijaitsevan L'Annunziatan talon luoteiskulmassa. Kyseinen piste on sama kuin Ragusan toimilupa-alueen kulmapiste ”i”;

m) piste, joka sijaitsee C. Cosentinon koilliskulmassa Contrada Cento Pozzissa. Kyseinen piste on sama kuin S. Annan toimilupa-alueen kulmapiste ”b”.

n) piste, joka sijaitsee 580 metrin korkeudessa olevan talon pohjoiskulmassa Contrada Castiglionessa noin 350 metriä pohjoiseen-luoteeseen Villa Arezzosta. Kyseinen piste on sama kuin Tresauron luvan kulmapiste ”b”.

o) piste, joka sijaitsee Casa Veninata -talon pohjoiskulmassa Contrada Stanislaossa. Kyseinen piste on sama kuin Tresauron luvan kulmapiste ”a”.

p) noin 75 m korkeudessa merenpinnasta Contrada Perronessa 325 metriä C. Perronellosta kaakkoon sijaitsevan talon kaakkoiskulmaa vastaava piste. Kyseinen piste on sama kuin Tresauron etsintälupa-alueen kulmapiste ”h”.

q) rannikolla Irminion toimilupa-alueen kulmapisteiden ”a” ja ”b” välisen rannikolla kulkevan linjan leikkauspisteessä sijaitseva piste. Kyseinen piste on sama kuin Irminion toimilupa-alueen kulmapiste ”f”.

Kulmapisteiden ”q” ja ”a” välillä lupa-alueen rajan muodostaa laskuveden aikainen rantaviiva.

Maantieteelliset koordinaatit

Kulmapiste Itäistä pituutta Pohj. leveyttä a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan direktiivin 94/22/EY saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen nro 625 (julkaistu 14. joulukuuta 1996 Italian tasavallan virallisessa lehdessä Gazzetta ufficiale della Repubblica Italiana nro 293). Tarkemmat myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30. lokakuuta 2003 antaman asetuksen nro 91 ja 20. lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I (14. marraskuuta 2003) ja nro 46, osa I (5. marraskuuta 2004).

Hakemukseen liittyvät asiakirjat ovat nähtävänä energian aluehallintoon kuuluvassa hiilivedyistä ja geotermiikasta vastaavassa toimistossa (Via Ugo La Malfa 101, 90146 Palermo, Italia).